Dôvodová správa

1. Všeobecná časť

	Vypracovanie navrhovaného zákona vyplýva z Plánu Legislatívnych úloh vlády SR na rok 2001, ako aj z uznesenia vlády SR č. 17 z 10. januára 2001, kde sa v bode B.57 ukladá ministrovi pôdohospodárstva predložiť na Úrad vlády SR návrh novely zákona NR SR č. 285/1995 Z.z. o rastlinolekárskej starostlivosti v termíne do 31. marca 2001.

V zákone NR SR č. 285/1995 Z. z. o rastlinolekárskej starostlivosti nie je riešená v plnom rozsahu aproximácia konkrétnych smerníc EÚ z fytosanitárnej oblasti v problematike:
-	registrácie výrobcov, dovozcov rastlín, rastlinného materiálu,
-	chránených zón,
-	rastlinných pasov,
-	minimálneho vybavenia pracoviska pre výkon fytosanitárnej kontroly na hraničnom priechode,
-	registráciu prípravkov na ochranu rastlín uvádzania do obehu.

Ide o nasledovné Smernice a nariadenia EÚ:
•	Smernica Rady 2000/29/ES zo dňa 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do členských štátov Spoločenstva a proti ich šíreniu v rámci Spoločenstva,
•	Smernica Komisie 92/70EHS zo dňa 30. júla 1992 stanovujúcej podrobné pravidlá na vykonávanie prieskumov zameraných na uznanie chránených zón v rámci Spoločenstva,
•	Smernica Komisie 92/76/EHS zo dňa 6. októbra 1992 o uznaní chránených zón v rámci Spoločenstva vystavených rizikám pre zdravie rastlín,
•	Smernica Komisie 92/90/EHS zo dňa 3. novembra 1992 stanovujúcej povinnosti, ktorým sa musia podriadiť výrobcovia a vývozcovia rastlín, rastlinných produktov alebo iných predmetov a stanovujúca podrobnosti ich registrácia,
•	Smernica Komisie 92/105/EHS zo dňa 3. decembra 1992 stanovujúcej štandardizáciu rastlinných pasov, ktoré sa používajú pri preprave určitých rastlín, rastlinných produktov alebo iných predmetov v rámci Spoločenstva a stanovujúca podrobné postupy pre vystavovanie rastlinných pasov a podmienky a podrobné postupy pre ich nahrádzanie,
•	Smernica Komisie 93/51EHS zo dňa 24. júna 1993 stanovujúcej pravidlá prepravy určitých rastlín, rastlinných produktov alebo iných predmetov cez chránenú zónu a prepravy týchto rastlín, rastlinných produktov alebo iných predmetov pôvodom z tejto chránenej zóny prepravovaných cez chránenú zónu,
•	Smernica Komisie 94/3/EHS zo dňa 21. januára 1994 stanovujúcej postup pri oznámení pozastavenia zásielky škodlivého organizmu z tretích krajín, ktoré predstavuje okamžité nebezpečenstvo pre zdravie rastlín,
•	Smernica Komisie 95/44/ES zo dňa 26. júla 1995 stanovujúcej podmienky, kedy môžu byť určité škodlivé organizmy, rastliny, rastlinné produkty alebo iné predmety uvedené v prílohách I-V Smernice Rady 77/93/EH určené na vedecké alebo šľachtiteľské účely, dovezené do krajín Spoločenstva alebo do chránených zón alebo prepravované cez krajiny Spoločenstva alebo cez chránené zóny,
•	Smernica Komisie 98/22/ES zo dňa 15. apríla 1998 stanovujúcej minimálne podmienky pre vykonávanie rastlinolekárskej kontroly na hraničných priechodoch Spoločenstva, okrem miesta určenia rastlín, rastlinných produktov alebo iných predmetov pochádzajúcich z tretích krajín,
•	Smernica Rady 91/414/EHS zo dňa 15. júla 1991 o uvádzaní prípravkov na ochranu rastlín na trh,
•	Smernica Rady 90/533/EHS zo dňa 15. júla 1991 a 79/117/EHS zo dňa 19. decembra 1991, ktorou sa zakazuje uvádzanie na trh a používanie prípravkov na ochranu rastlín obsahujúcich určité účinné látky, 
•	Nariadenie Komisie 3600/92/EHS zo dňa 11. decembra 1992 a Nariadenie Komisie 933/94/ES zo dňa 27. apríla 1994,  ktorým sa stanovujú podrobné pravidlá pre vykonanie prvej etapy revízie podľa článku 8 ods. 2 Smernice Rady 91/414/EHS pre uvádzanie prípravkov na ochranu rastlín na trh, 
•	Nariadenie Komisie 451/2000/ES zo dňa 28. februára 2000 o vykonávacích pokynoch pre II. a III. etapu revízií podľa článku 8 ods. 2 Smernice Rady 91/414/EHS pre uvádzanie prípravkov na ochranu rastlín na trh,
•	Rozhodnutie Komisie 98/269/ES zo dňa 7. apríla 1998 o odobratí povolenia pre prípravky na ochranu rastlín, ktoré obsahujú účinnú látku dinoterb
•	Rozhodnutie Komisie 98/270/ES zo dňa 7. apríla 1998 o odobratí povolenia pre prípravky na ochranu rastlín, ktoré obsahujú účinnú látku fenvalerát
•	Nariadenie Komisie 98/242/ES zo dňa 20. marca 1998 ktorým v zásade uznáva kompletnosť dokumentácie predloženej pre detailné  vyhodnotenie za účelom možnosti zaradenia účinných látok cyhalofop – butylu, paraflufen- etylu a azafenidinu do Prílohy I Smernice 91/414/EHS,
•	Nariadenie Komisie 98/398/ES zo dňa 2. júla 1998 ktorým v zásade uznáva kompletnosť dokumentácie predloženenej pre detailné  vyhodnotenie za účelom možnosti zaradenia účinných látok fenhexamidu, oxadiargylu a indoxakarbu  do Prílohy I Smernice 91/414/EHS,
•	Nariadenie Komisie 98/512/ES zo dňa 29. júla 1998 ktorým v zásade uznáva kompletnosť dokumentácie predloženej pre detailné  vyhodnotenie za účelom možnosti zaradenia účinných látok tepraloxydimu, S- metolachlóru a iprovalikarbu  do Prílohy I Smernice 91/414/EHS,
•	Nariadenie Komisie 98/676/ES zo dňa 17. novembra 1998 ktorým v zásade uznáva kompletnosť dokumentácie predloženej pre detailné  vyhodnotenie za účelom možnosti zaradenia účinných látok mepanipyrim, imazamox, florasulam, fluazolat, Coniothyrium minitans a kyselina benzoová do Prílohy I Smernice 91/414/EHS

Na základe uvedených skutočností bola spracovaná predkladaná novelizácia zákona NR SR č.  285/1995 Z.z. o rastlinolekárskej starostlivosti.

Prijatie zákona č. 264/1999 Z. z. o technických požiadavkách na výrobky a o posudzovaní zhody vyžaduje náležité zmeny v dotknutých zákonoch. Zároveň sa zmenili podmienky na realizáciu zákona NR SR č. 285/1995 Z. z. o rastlinolekárskej starostlivosti. Ide najmä o skutočnosť, že prijatím hore uvedeného zákona sa zrušila pôsobnosť zákona č. 30/1968 Zb. o štátnom skúšobníctve v znení neskorších predpisov, o ktorý sa v niektorých ustanoveniach dodnes zákon NR SR č. 285/1995 Z.z. opiera.

Novelou zákona sa sleduje zosúladenie so zákonom č. 264/1999 Z. z. o technických požiadavkách na výrobky a o posudzovaní zhody, ale aj  sfunkčnenie v oblasti povinných pravidelných kontrol mechanizačných prostriedkov na aplikáciu ochranných prostriedkov. Cieľom je ekologizácia a ekonomizácia poľnohospodárskej výroby, čo je plne v súlade s legislatívou viacerých krajín EÚ (SRN, Belgicko, Dánsko). Z hľadiska EÚ táto problematika je ponechaná zatiaľ na riešenie legislatív jednotlivých štátov.

	Návrh zákona nebol predložený Rade hospodárskej a sociálnej dohody SR v zmysle zákona č. 106/1999 Z.z., nakoľko sa problematika návrhu netýka oblastí ustanovených v § 3 citovaného zákona.

	Návrh zákona je vypracovaný v súlade s Ústavou Slovenskej republiky a súvisiacimi zákonmi.

Dosah návrhu zákona na štátny rozpočet

	Dôsledná realizácia novely zákona NR SR č. 285/1995 Z.z. vykonaná v záujme aproximácie smerníc EÚ v oblasti rastlinolekárskej starostlivosti bezpodmienečne vyžaduje zvýšenie  rozpočtových prostriedkov pre nasledovné aktivity v tejto štruktúre:

1. Ústredný kontrolný a skúšobný ústav poľnohospodársky ( ÚKSÚP ) na zabezpečovanie 
  - monitoringu výskytu škodlivých organizmov na poľnohospodárskej pôde
     30 motorových vozidiel							9,0 mil. Sk
  - PHM									0,9 mil. Sk
  - náklady na spoje								1,0 mil. Sk

2. Lesnícky výskumný ústav
	Vykonávanie monitoringu výskytu škodlivých organizmov v lesoch
- 1 motorové vozidlo							0,3 mil. Sk
	- PHM									0,03 mil. Sk
	- náklady na spoje							0,01 mil. Sk

	V súčasnosti pracovníci fytoinšpekcie ÚKSÚP pre prácu v teréne používajú 15-20 ročné morálne a fyzicky zastaralé motorové vozidlá, s ktorými už prakticky nie je možné realizovať náročný terénny monitorovací systém. V súčasnom období má fytoinšpektor na 1 mesiac limit PHM na 500-600 km, čo pokrýva požiadavky na rôznorodosť terénnych prác len na 40 %. Obdobne je nutné zvýšiť aj náklady na spoje za účelom využiteľnosti aj počítačovej siete, ktorá sa v súčasnosti buduje z prostriedkov PHARE. Zabezpečenie mobilnosti ako aj informačného prepojenia je jednou z mimoriadne dôležitých podmienok realizácie novely zákona.

ÚKSÚP:
3. diagnostika škodlivých činiteľov ( skleník, laboratórne prístroje)	8,9 mil. Sk
  - mzdové prostriedky 2 pracovníci						0,5 mil. Sk
  - tovary a služby								0,9 mil. Sk
  - odvody do PF								0,2 mil. Sk

	Pre zabezpečenie štandardnej úrovne diagnostiky škodlivých činiteľov v zmysle príslušných Smerníc rady 98/57 EC, 93/85 EEC, 69/465/EEC, 69/464/EEC ako aj záverov kontrolnej misie EÚ a TAIEX je potrebné dobudovať klimatizovaný skleník v centrálnom diagnostickom stredisku ÚKSÚP v Haniske. Táto činnosť vyžaduje aj doplnenie potrebnou laboratórnou technikou, chemikáliami, sérami, antisérami a personálne posilnenie.

4. spracovávanie štúdií a monografií k vybraným účinným látkam prípravkov na ochranu rastlín, ktoré zabezpečia všetky zúčastnené pracoviská na registrácií prípravkov na ochranu rastlín:

Rozpočtová kapitola MP SR.
- Ústredný a skúšobný ústav poľnohospodársky
-	tovary a služby				2,0 mil. Sk
-	mzdové prostriedky 5 pracovníkov		1,0 mil. Sk
-	odvody do PF					0,4 mil. Sk

- Výskumný ústav vodného hospodárstva
-	bežné transfery				2,0 mil. Sk 
-	( v tom prevádzka      1,0 mil.
 5 prac. MP                1,0 mil. Sk )

- Výskumný ústav živočíšnej výroby, ústav včelárstva
-	bežné transfery				1,5 mil. Sk
( v tom prevádzka        1,0 mil
 2 prac. MP       0,5 mil.)

Rozpočtová kapitola MŽP SR
- Slovenský hydrometeorologický ústav
-	bežné transfery				1,5 mil. Sk
( v tom prevádzka       1,0 mil.
 2 prac. MP            0,5 mil. )

Rozpočtová kapitola MPSVR SR
- Výskumno vývojový ústav bezpečnosti práce
-	bežné transfery				1,5 mil. Sk
( v tom prevádzka       1,0 mil.
 2 prac. MP            0,5 mil. )

Rozpočtová kapitola MZ SR
- Ústav preventívnej a klinickej medicíny 
- bežné transfery					2,5 mil. Sk
	( v tom prevádzka       2,0 mil.
      2 prac. MP                0,5 mil. )

Rozpočtová kapitola MŠ SR 
- Národné referenčné laboratórium Univerzity veterinárskeho lekárstva
-	tovary a služby					2,0 mil. Sk
-	mzdové prostriedky 2 prac.				0,5 mil. Sk
-	odvody do PF						0,2 mil. Sk

	Vybrané účinné látky musia byť podrobené komplexnému posúdeniu vlastností účinných látok ( užitočných aj rizikových ), čo v procese posudzovania vyžaduje rozsiahle skúšobné testy a overovanie v produkcii, pôde, vode, vplyv na užitočné organizmy a pod.
	Na základe overovaní sú spracované štúdie a monografie, ktoré slúžia ako najdôležitejší podklad k registrácii účinnej látky. 
	Nakoľko ÚKSÚP z kapacitných dôvodov nemôže vykonávať tieto náročné overovania je nutné, aby sa na procese zúčastnili aj špecializované pracoviská v SR.

5. Na výkon metodickej činnosti v oblasti kontroly mechanizačných prostriedkov na ochranu rastlín pre Technický a skúšobný ústav pôdohospodársky v rozpočtovej kapitole MP SR

- mzdové prostriedky 5 prac.				1,0 mil. Sk
- tovary a služby					0,5 mil. Sk
- odvody do PF					0,4 mil. Sk
Rekapitulácia nákladov:

Rozpočtová kapitola MP SR

- tovary a služby					5,34 mil. Sk
- mzdové prostriedky 12 prac.			2,5   mil. Sk
- odvody do PF					1,0   mil. Sk
- kap. výdavky					18,2 mil. Sk
- bežné transfery					 3,5  mil. Sk

Rozpočtová kapitola MŽP SR

- bežné transfery					1,5 mil. Sk

Rozpočtová kapitola MPSVR SR

- bežné transfery					1,5 mil. Sk

Rozpočtová kapitola MZ SR

- bežné transfery					2,5 mil. Sk

Rozpočtová kapitola MŠ SR

- tovary a služby					2,0 mil. Sk
- mzdové prostriedky					0,5 mil. Sk
- odvody do PF					0,2 mil. Sk

	Rozpočtová kapitola MP SR si uplatnila požadované zvýšenie rozpočtových prostriedkov od roku 2002 v rámci prehľadu potrieb o administratívnych potrebách súvisiacich s implementáciou acquis.

DOLOŽKA ZLUČITEĽNOSTI
Návrhu zákona s právom Európskej únie

1.	Navrhovateľ zákona: vláda Slovenskej republiky.

2.	Názov návrhu zákona: Zákon, ktorým sa mení a dopĺňa zákon Národnej rady Slovenskej republiky č. 285/1995 Z.z. o rastlinolekárskej starostlivosti.

3.	V práve Európskej únie je problematika návrhu zákona upravená v 
Smernici Rady 2000/29/ES zo dňa 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do členských štátov Spoločenstva a proti ich šíreniu v rámci Spoločenstva,
Smernici Rady 69/464/EHS zo dňa 8. decembra 1969 o boji proti rakovinovcovi zemiakovému,
Smernici Rady 69/465/EHS zo dňa 8. decembra 1969 o boji proti háďatkám na zemiakoch,
Smernici Komisie 92/70/EHS zo dňa 30. júla 1992 stanovujúcej podrobné pravidlá na vykonávanie prieskumov zameraných na uznanie chránených zón v rámci Spoločenstva, Smernici Komisie 92/76/EHS zo dňa 6. októbra 1992 o uznaní chránených zón v rámci Spoločenstva vystavených rizikám pre zdravie rastlín,
Smernici Komisie 92/90/EHS zo dňa 3. novembra 1992 stanovujúcej povinnosti, ktorým sa musia podriadiť výrobcovia a vývozcovia rastlín, rastlinných produktov alebo iných predmetov a stanovujúca podrobnosti ich registrácie,
Smernici Komisie 92/105/EHS zo dňa 3. decembra 1992 stanovujúcej štandardizáciu rastlinných pasov, ktoré sa používajú pri preprave určitých rastlín, rastlinných produktov alebo iných predmetov v rámci Spoločenstva a stanovujúca podrobné postupy pre vystavovanie rastlinných pasov a podmienky a podrobné postupy pre ich nahrádzanie. 
Smernici Komisie 93/51/EHS zo dňa 24. júna 1993 stanovujúcej pravidlá prepravy určitých rastlín, rastlinných produktov alebo iných predmetov cez chránenú zónu a prepravy týchto rastlín, rastlinných produktov alebo iných predmetov pôvodom z tejto chránenej zóny prepravovaných cez chránenú zónu,
Smernici Rady 93/85/ES z dňa 4. októbra o boji proti baktériovej krúžkovitosti zemiaka,
Smernici Komisie 94/3/EHS zo dňa 21. januára 1994 stanovujúcej postup pri oznámení pozastavenia zásielky škodlivého organizmu z tretích krajín, ktoré predstavuje okamžité nebezpečenstvo pre zdravie rastlín,
Smernici Komisie 95/44/ES zo dňa 26. júla 1995 stanovujúcej podmienky, kedy môžu byť určité škodlivé organizmy, rastliny, rastlinné produkty alebo iné predmety uvedené v prílohách I-V Smernice Rady 77/93/EH určené na vedecké alebo šľachtiteľské účely, dovezené do krajín Spoločenstva alebo do chránených zón alebo prepravované cez krajiny Spoločenstva alebo cez chránené zóny,
Smernici Komisie 98/22/ES zo dňa 15. apríla 1998 stanovujúcej minimálne podmienky pre vykonávanie rastlinolekárskej kontroly na hraničných priechodoch Spoločenstva, okrem miesta určenia rastlín, rastlinných produktov alebo iných predmetov pochádzajúcich z tretích krajín,
Smernici Rady 98/57/ES zo dňa 20. júla 1998 o boji proti hnedej hnilobe zemiaka,
Smernici Rady 91/414/EHS zo dňa 15. júla 1991 o uvádzaní prípravkov na ochranu rastlín na trh.,
Smernici Rady 90/533/EHS zo dňa 15. júla 1991 a 79/117/EHS zo dňa 19. decembra 1991, ktorou sa zakazuje uvádzanie na trh a používanie prípravkov na ochranu rastlín obsahujúcich určité účinné látky,
Nariadení Komisie 3600/92/EHS zo dňa 11. decembra 1992 a Nariadení Komisie 933/94/ES zo dňa 27.4.1994,  ktorým sa stanovujú podrobné pravidlá pre vykonanie prvej etapy revízie podľa článku 8 ods. 2 Smernice Rady 91/414/EHS pre uvádzanie prípravkov na ochranu rastlín na trh, 
Nariadení Komisie 451/2000/ES zo dňa 28. februára 2000 o vykonávacích pokynoch pre II. a III. etapu revízií podľa článku 8 ods. 2 Smernice Rady 91/414/EHS pre uvádzanie prípravkov na ochranu rastlín na trh,
Rozhodnutí Komisie 98/269/ES zo dňa 7. apríla 1998 o odobratí povolenia pre prípravky na ochranu rastlín, ktoré obsahujú účinnú látku dinoterb,
Rozhodnutí Komisie 98/270/ES zo dňa 7. apríla 1998 o odobratí povolenia pre prípravky na ochranu rastlín, ktoré obsahujú účinnú látku fenvalerát,
Rozhodnutí Komisie 98/242/ES zo dňa 20. marca 1998 ktorým v zásade uznáva kompletnosť dokumentácie predloženej pre detailné vyhodnotenie za účelom možnosti zaradenia účinných látok cyhalofop – butylu, paraflufen- etylu a azafenidinu do Prílohy I Smernice 91/414/EHS,
Rozhodnutí Komisie 98/398/ES zo dňa 2. júla 1998 ktorým v zásade uznáva kompletnosť dokumentácie predloženej pre detailné  vyhodnotenie za účelom možnosti zaradenia účinných látok fenhexamidu, oxadiargylu a indoxakarbu  do Prílohy I Smernice 91/414/EHS,
Rozhodnutí Komisie 98/512/ES zo dňa 29. júla 1998 ktorým v zásade uznáva kompletnosť dokumentácie predloženej pre detailné  vyhodnotenie za účelom možnosti zaradenia účinných látok tepraloxydimu, S- metolachlóru a iprovalikarbu  do Prílohy I Smernice 91/414/EHS,
Rozhodnutí Komisie 98/676/ES zo dňa 17. novembra 1998 ktorým v zásade uznáva kompletnosť dokumentácie predloženej pre detailné  vyhodnotenie za účelom možnosti zaradenia účinných látok mepanipyrim, imazamox, florasulam, fluazolat, Coniothyrium minitans a kyselina benzoová do Prílohy I Smernice 91/414/EHS,
Smernici Komisie  93/50/ES zo dňa 24. júna 1993 vymedzujúcej určité rastliny, ktoré nie sú uvedené v Prílohe V časť A Smernice Rady 77/93/EHS výrobcovia ktorých alebo sklady alebo distribučné strediská v produkčnej zóne týchto rastlín musia byť zapísaní v úradnom registri.

4. Návrh zákona svojou problematikou 
patrí medzi prioritné oblasti aproximácie práva obsiahnuté v čl. 70 Európskej dohody o pridružení v oblasti ochrany zvierat a rastlín a patrí aj medzi priority odporúčané v Príprave asociovaných krajín strednej a východnej Európy  na integráciu do vnútorného trhu Európskej únie, v sekcii č.  5 Poľnohospodárstvo.

5. Charakteristika právnych noriem Európskej únie, ktorými je upravená problematika návrhu zákona:
•	Smernica Rady 2000/29/ES ustanovuje systém ochranných opatrení proti zavlečeniu škodlivých organizmov a  obsahuje podmienky používania rastlinných pasov a ustanovenia o chránených zónach,
•	Smernica Komisie 92/70/EHS sa týka podrobných metodických pokynov a postupov  na vykonávanie prieskumov (počet prehliadok, ich pravidelnosť, rozmiestnenie kontrolných stanovíšť, meteorologické a geografické údaje, vedenie evidencie prehliadok) výskytu škodlivých organizmov na danom území, ktoré musia byť predložené Komisii, ktorá rozhodne o uznaní chránenej zóny,
•	Smernica Komisie 92/76/EHS o uznaní chránených zón v rámci Spoločenstva bola zrušená Smernicou Komisie 2001/32/ES o uznaní chránených zón v rámci Spoločenstva vystavených rizikám pre zdravie rastlín,
•	Smernica Komisie 92/90/EHS pojednáva o registrácii výrobcov a vývozcov rastlín, rastlinných produktov alebo iných predmetov, ktoré môžu byť nositeľmi škodlivých organizmov,
•	Smernica Komisie 92/105/EHS stanovuje štandardizáciu rastlinných pasov, postupy pre ich vystavovanie a podmienky a postupy pre ich nahrádzanie,
•	Smernica Komisie 93/50/ES v Prílohe uvádza komodity ktorých výrobcovia, sklady a rozvozné strediská musia byť zapísané do registra,
•	Smernica Komisie 93/51/EHS o preprave určitých rastlín, rastlinných produktov alebo iných predmetov cez chránenú zónu, ustanovuje najmä podmienky používania chránených zón, pri preprave vymedzených rastlín,
•	Smernica Komisie 94/3/EHS upravuje oznamovanie pozastavenia zásielok rastlín, rastlinných produktov alebo iných predmetov,
•	Smernica Komisie 95/44/ES stanovuje karanténne podmienky dovozu určitých škodlivých organizmov, rastlín, rastlinných produktov alebo iných predmetov, ktoré sú určené na vedecké alebo šľachtiteľské účely,
•	Smernica Komisie 98/22/ES stanovuje minimálne podmienky pre vykonávanie rastlinolekárskej kontroly na hraničných priechodoch,
•	Smernica Rady 69/464/EHS hovorí o boji proti rakovine zemiakov,
•	Smernica Rady 69/465/EHS  stanovuje postupy  boja  proti háďatkám na zemiakoch,
•	Smernica Rady 93/85/ES o boji proti baktériovej krúžkovitosti zemiaka,
•	 Smernica Rady 98/57/ES o boji proti hnedej hnilobe zemiaka,
•	Smernica Komisie 91/414/EHS  obsahuje podmienky uvádzania prípravkov na ochranu rastlín na trh,
•	Smernica Rady 90/533/EHS zakazuje uvádzanie na trh a používanie prípravkov na ochranu rastlín obsahujúcich určité účinné látky,
•	Smernica Rady 79/117/EHS obsahuje zoznam prípravkov na ochranu rastlín, ktoré obsahujú určité účinné látky zakázané uvádzať na trh,
•	Nariadenia Komisie č. 3600/92/EHS ustanovuje podrobné pravidlá pre vykonanie prvej etapy revízie účinných látok,
•	Nariadenie Komisie č. 933/94/ES obsahuje postupy pre vykonanie prvej etapy revízie účinných látok,
•	Nariadenie Komisie č. 451/2000/EHS obsahuje vykonávacie pokyny pre druhú a tretiu etapu revízie účinných látok,
•	Rozhodnutie Komisie 98/269/ES uvádza postupy pri odobratí povolenia pre prípravky na ochranu rastlín, ktoré obsahujú účinnú látku dinoterb,
•	Rozhodnutie Komisie 98/270/ES uvádza postupy pri odobratí povolenia pre prípravky na ochranu rastlín ktoré obsahujú účinnú látku fenvalerát,
•	Rozhodnutie Komisie 98/242/ES pojednáva o uznávaní kompletnosti dokumentácie pre podrobné vyhodnotenie za účelom možnosti zaradenia účinných menovaných látok do prílohy Smernice 91/414/EHS,
•	Rozhodnutie Komisie 98/398/ES hovorí o uznávaní kompletnosti dokumentácie pre podrobné vyhodnotenie za účelom možnosti zaradenia vymenovaných účinných látok do prílohy Smernice 91/414/EHS,
•	Rozhodnutie Komisie 98/512/ES o uznávaní kompletnosti dokumentácie pre podrobné vyhodnotenie za účelom možnosti zaradenia určitých účinných látok do prílohy Smernice 91/414/EHS,
•	Rozhodnutie Komisie 98/676/ES stanovuje podmienky  uznávania kompletnosti dokumentácie pre podrobné vyhodnotenie za účelom možnosti zaradenia určitých účinných látok do prílohy Smernice 91/414/EHS.

6. Vyjadrenie stupňa kompatibility s právnou normou Európskej únie: čiastočná.

2. Osobitná časť

k bodu 1
V § 1 ods. 2 sa dopĺňa  ustanovenie, že zákon upravuje aj podmienky registrácie prípravkov na ochranu rastlín a ich uvádzanie do obehu a podmienky kontroly účinných látok a prípravkov na ochranu rastlín.

k bodu 2
§ 2, v ktorom sú definované základné pojmy, rozširuje ich počet a upresňuje ich definície z dôvodu jednoznačného výkladu, aproximácie smerníc EÚ a vo vzťahu k obsahu novely zákona.

k bodu 3
Zmena citácie k odkazu 1a vyplýva z prijatia zákona č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov.

k bodu 4
§ 3 ods. 1 písm. c) obsahuje oznamovaciu povinnosť subjektov zaoberajúcich sa poľnohospodárskou činnosťou vo vzťahu k zisteniu výskytu škodlivých organizmov.

k bodu 5
§ 3 ods. 1 písm. d) upresňuje akým spôsobom sa majú používať prípravky na ochranu rastlín.

k bodu 6
§ 3 ods. 1 písm. e) upresňuje, ktorému orgánu rastlinolekárskej starostlivosti sa oznamuje použitie osív a sadív z dovozu na účely ďalšieho množenia.

k bodu 7
§ 3 ods. 1 písm. g) upresňuje poverenie fytoinšpektora na umožnenie vstupu na pozemky, do objektov a pod., a rozširuje toto poverenie na objekty, v ktorých sa skladujú prípravky na ochranu rastlín.

k bodu 8
§ 3 ods. 2 určuje konkrétnu kontrolnú inštitúciu (kontrolný ústav) na predkladanie dokladov o evidencii prípravkov na ochranu rastlín, a ďalej, že potreba uchovávania dokladov o pôvode rastlín sa bude týkať len registrovaných výrobcov, čo je riešené v § 3a ods. 4 písm. c).

k bodu 9
Nový § 3a, ktorý rieši povinnosť registrácie výrobcov, dovozcov a vývozcov vyplýva z aproximácie Smernice Rady 2000/29/ES.

k bodu 10
§ 4 ods. 1 vyplýva z potreby upresnenia uvedeného odseku a jeho jednoznačného výkladu.

k bodu 11
Zmena § 4 ods. 2 písm. a) vyplýva z už zavedenej legislatívnej skratky.

k bodu 12
Zmena citácie k odkazu 3 vyplýva z prijatia zákona NR SR č. 180/1996 Z.z. Colný zákon.

k bodu 13
§ 4 ods. 4 sa rozširuje o ustanovenia, ktoré budú vydané vo všeobecne záväznom právnom predpise vyplývajúce aj z ustanovení Smernice Rady 2000/29/ES.

k bodu 14
§ 4 ods. 5 špecifikuje, že fytocertifikát nie je potrebný pri dovoze, vývoze a prevoze malého množstva rastlín (napr. turistický ruch), čo bude presne určené vo všeobecne záväznom právnom predpise.
§ 4 ods. 6 definuje povinnosti dovozcov a prepravcov pri zabezpečení prepravovaných zásielok tak, aby neboli napadnuté alebo neboli zdrojom škodlivých organizmov.

k bodu 15
Nový § 4a dopĺňa podmienky dovozu a prevozu rastlín, rastlinných produktov, ako aj predmetov, ktoré môžu byť nositeľmi škodlivých organizmov.
Nový § 4b určuje základné podmienky pri vývoze rastlín, rastlinných produktov, ako aj predmetov, ktoré môžu byť nositeľmi škodlivých organizmov.

k bodu 16
§5 ods. 1 upresňuje existujúci text, pričom určené miesta, na ktorých je zriadené pracovisko kontrolného ústavu sú vlastne vybrané hraničné priechody, na ktorých je samozrejme aj pracovisko colného orgánu.
§ 5 ods. 2 rozširuje kontrolnú kompetenciu fytoinšpektora aj o registrované právnické osoby a fyzické osoby.
§ 5 ods. 3 konkretizuje rozhodnutie kontrolného ústavu a vymenúva základné rastlinolekárske opatrenia.
§ 5 ods. 4 rozširuje rastlinolekárske opatrenia, ktoré nariaďuje kontrolný ústav, pričom v písmene d) vymedzuje vzťah kontrolného ústavu k okresnému úradu pri vyhlásení a zrušení karantény.
§ 5 ods. 5 definuje ďalšie objekty rastlinolekárskej kontroly.
§ 5 ods. 6 určuje vzťah rastlinolekárskej kontroly k colnému režimu.
§ 5 ods. 7 stanovuje ďalšie možnosti orgánov rastlinolekárskej starostlivosti pri nevykonaní nariadených rastlinolekárskych opatrení.
§ 5 ods. 8 ustanovuje, že odvolanie proti nariadeným rastlinolekárskym opatreniam nemá odkladný účinok, nakoľko ich vykonanie je časovo obmedzené na veľmi krátky čas a často sa týkajú karantény, ktorú treba nevyhnutne rieši.
§ 5 ods. 9 sa rozširuje o ustanovenia, ktoré budú vydané vo všeobecne záväznom právnom predpise vyplývajúce aj z ustanovení Smernice Rady 2000/29/ES, pričom je zaručené, že miesta na vykonanie kontroly podľa odseku 1 sú totožné s miestami na vykonanie colnej kontroly.

k bodu 17
§ 6 ods. 1 upresňuje existujúci text a odstraňuje nezhodu o úhrade nákladov na vykonanie rastlinolekárskych opatrení vo vzťahu k odseku 2.

k bodu 18
§ 6 ods. 2 zjednocuje daný pojem tak, ako je použitý v celom zákone.

k bodu 19
Nový ods. 3 v § 6 definuje čo vlastne karanténa znamená v praxi.
Nový ods. 4 v § 6 obsahuje ustanovenie, že vo všeobecne záväznom právnom predpise budú ustanovené podmienky a spôsob vyhlásenia a zrušenia karantény.

k bodom 20 a 21
§ 7 ods.2 a poznámka pod čiarou k odkazu 7 vyplýva z prijatia zákona č. 264/1999 Z.z.

k bodu 22
§ 7 ods. 3 rozširuje oblasť, pre ktorú neplatia ustanovenia tohto zákona o účinné látky.

k bodu 23
Ods. 4 v § 7 vyplýva z potreby ochrany zvierat, aby sa zabránilo opakovaným testom škodlivosti prípravkov na ochranu rastlín na zvieratách.
Nový ods. 5 v § 7 sa rozširuje o ustanovenie, že vo všeobecne záväznom právnom predpise budú riešené aj vymenované činnosti súvisiace s prípravkami na ochranu rastlín.
Nový ods. 6 v § 7 umožňuje kontrolnému ústavu povoliť prípravok na ochranu rastlín, ktorý obsahuje novú účinnú látku, ktorá je už tesne pred ukončením všetkých testov potrebných na jej zaradenie do zoznamu povolených účinných látok.

k bodu 24
§ 8 ods. 2 vyplýva z prijatia zákona č. 264/1999 Z.z. 

k bodu 25
§ 8 ods. 4 upresňuje názov publikačného orgánu ministerstva.

k bodom 26 a 27
§ 9 ods. 1 upresňuje aká fyzická alebo právnická osoba môže požiadať o registráciu prípravku na ochranu rastlín. Doplnená veta o predložení poverenia v štátnom jazyku a jeho notárskeho overenia vyplýva zo zákona o štátnom jazyku (poznámka pod čiarou k odkazu 8).

k bodu 28
§ 9 ods. 2 upresňuje podmienky registrácie prípravkov na ochranu rastlín v SR. Podmienka sídla v Slovenskej republike je požadovaná z dôvodu lepšej komunikácie a jednoduchšieho a rýchlejšieho vybavovania administratívnej agendy.

k bodom 29 a 30
V § 9 ods. 3 sa uvedenou zmenou upresňujú podmienky registrácie prípravkov na ochranu rastlín v SR a zmena v odkaze 11 vyplýva z toho dôvodu, že k registrácii prípravkov na ochranu rastlín sa nevyjadrujú orgány veterinárnej starostlivosti.
k bodu 31
§ 9 ods. 4 upresňuje podmienky registrácie prípravkov na ochranu rastlín..

k bodu 32
§ 9 ods. 5 písm. h) upresňuje obsah rozhodnutia o registrácii prípravku na ochranu rastlín.

k bodu 33
§ 9 ods. 6 upresňuje povinnosti držiteľa registrácie v súvislosti s novými údajmi vzťahujúcimi sa k prípravkom na ochranu rastlín.

k bodu 34
Nové odseky 7 až 14 v § 9 upresňujú podmienky registrácie prípravkov na ochranu rastlín v SR:
odsek 7 súvisí s použitím údajov predložených prvým držiteľom registrácie v prospech ďalšieho žiadateľa.
odsek 8 súvisí s využitím výsledkov pokusov biologickej účinnosti prípravku na ochranu rastlín v iných krajinách Európy.
odseky 9, 10 a 11 súvisia s predlžovaním doby platnosti rozhodnutia o registrácii.
odsek 12 súvisí s obchodným tajomstvom.
odsek 13 udáva povinne zverejniteľné údaje.
odsek 14 ustanovuje povinnosť poskytnúť údaje podľa ods. 12 kontrolnému ústavu.

k bodu 35
Zrušenie § 11 vyplýva z upresnenia podmienok registrácie prípravkov na ochranu rastlín v SR, čo nebude na úkor kvality registračného procesu. V podstate sa jedná o zabránenie duplicity evidencie, keďže požadované údaje o prípravkoch na ochranu rastlín sa zaznamenávajú priamo v registri, ktorý vedie kontrolný ústav.

k bodu 36
§ 12 ods. 2 rozširuje ustanovenie, že vo všeobecne záväznom právnom predpise bude riešená aj kontrola kvality prípravkov na ochranu rastlín a preberanie výsledkov biologickej účinnosti prípravkov na ochranu rastlín.

k bodu 37
§ 13 písm. b) je redakčná oprava.

k bodu 38
Nové písmeno d) v § 13 upresňuje podmienky registrácie prípravkov na ochranu rastlín v SR.

k bodu 39
Nový ods. 2 v § 13 určuje podmienky vrátenia prípravkov na ochranu rastlín po zrušení ich registrácie.

k bodu 40
Nové znenie § 14 vyplýva z potreby aplikovať zákon č. 264/1999 Z.z. o technických požiadavkách na výrobky a o posudzovaní zhody.
Odsek 1 ustanovuje povinnosť prevádzkovateľov mechanizačných prostriedkov na ochranu rastlín.
Odsek 2 vymedzuje mechanizačné prostriedky, ktoré podliehajú povinným pravidelným kontrolám. Okrem mechanizačných prostriedkov uvedených v § 7 ods. 3 bude potrebné vynechať aj postrekovače, ktorých negatívny vplyv na životné prostredie je minimálny a navyše by posudzovanie technického stavu nepriniesol žiadny efekt (postrekovače ručné chrbtové, fúrikové, chrbtové motorové atď.).
Odsek 3 upravuje spôsob úhrady nákladov na pravidelné kontroly.
Odsek 4 určuje ustanovenie, že vo všeobecne záväznom právnom predpise budú riešené podmienky registrácie a kontrol mechanizačných prostriedkov na ochranu rastlín.

k bodu 41
§ 15 ods. 3 udáva potrebu osvedčenia o odbornej spôsobilosti pre tých, ktorí uvádzajú prípravky na ochranu rastlín do obehu.

k bodu 42
Nový odsek 4 v § 15 upresňuje ďalšie podmienky pre uvádzanie prípravkov na ochranu rastlín do obehu.
Nový odsek 5 v § 15 udáva ako môžu byť účinné látky a prípravky na ochranu rastlín uvádzané do obehu s poukazom na zákon č. 163/2001 Z.z. o chemických látkach a chemických prípravkoch.
Nový odsek 6 v § 15 hovorí o rozšírení rozsahu použitia už registrovaného prípravku na ochranu rastlín.
Nový odsek 7 v § 15 sa rozširuje o ustanovenia, že vo všeobecne záväznom právnom predpise budú vysvetlené podrobnosti o podmienkach kvalifikácie, vedenia evidencie a vydávaní osvedčení o odbornej spôsobilosti, ďalej v ňom budú odlíšené prípravky na posilnenie odolnosti rastlín, pozostávajúce prakticky výlučne z prírodných látok, od syntetických prípravkov na ochranu rastlín, a ďalej podmienky ich posudzovania, evidencie a uvádzania do obehu tak, aby sa dosiahol súlad s legislatívou EÚ. Navrhované legislatívne riešenie prípravkov na posilnenie odolnosti rastlín prispeje k doterajšiemu dobrému postaveniu SR ako krajiny, ktorá má bezpečné vstupy do poľnohospodárstva a produkuje bezpečné potraviny.

k bodu 43
Nový § 17 rozširuje a upresňuje obsah etikety prípravku na ochranu rastlín. Dátum spotreby uvádzaný v písmene q) je daný podľa Smernice Rady 91/414/ES. Obvyklý čas záruky stability prípravkov na ochranu rastlín je 2 roky, preto sa udáva iba v prípade kratšieho času, čo dostatočne chráni spotrebiteľa pred kúpou starého neúčinného prípravku. Ak je doba použiteľnosti prípravku dlhšia ako 2 roky, kontrolný ústav na základe kontrol vykonaných podľa § 12 ods. 1 môže zistiť neúčinnosť takéhoto prípravku, pričom držiteľovi registrácie sa na takýto prípravok na ochranu rastlín následne podľa § 13 ods. 1 písm. b) môže zrušiť registrácia.

k bodu 44
§ 19 ods. 2 je redakčná oprava.

k bodom 45 a 46
Úprava v § 20 a poznámke pod čiarou k odkazu 17 vyplýva z prijatia zákona NR SR č. 221/1996 Z.z. o územnom a správnom usporiadaní Slovenskej republiky a z presunu kompetencií lesných úradov a oblastných lesných úradov, ktoré zanikli, na okresné úrady a krajské úrady.

k bodu 47
§ 21 písm. a) upresňuje existujúci text.

k bodu 48
§ 21 písm. b) je redakčná oprava.

k bodu 49
§ 21 písm. d) až g) rozširuje úlohy Ministerstva pôdohospodárstva Slovenskej republiky na úseku rastlinolekárskej starostlivosti.

k bodu 50
V § 22 ods. 1 upresňuje a rozširuje úlohy kontrolného ústavu.
V § 22 ods. 2 a 3 za akých podmienok môže kontrolný ústav vymenovať fytoinšpektora.
Nový odsek 4 v § 22 definuje možnosť poverenia právnických a fyzických osôb na výkon odborných činností na úseku rastlinolekárskej starostlivosti a nový odsek 5 udáva nevyhnutné podmienky kvalifikácie na ich výkon.
Nový odsek 6 v § 22 rozširuje ustanovenia všeobecne záväzného právneho predpisu.

k bodom 51 a 52
Úprava v § 23 a § 24 vyplýva z prijatia zákona NR SR č. 221/1996 Z.z. o územnom a správnom usporiadaní Slovenskej republiky.

k bodu 53
Text poznámky pod čiarou k odkazu 18 upresňuje konkrétne ustanovenia zákona Slovenskej národnej rady č. 100/1977 Zb.

k bodu 54
§ 25 písm. e) vyplýva z prijatia zákona NR SR č. 221/1996 Z.z. o územnom a správnom usporiadaní Slovenskej republiky.

k bodu 55
Porušenia povinností uvedené § 26 ods. 1 písm. d) a e) vo vzťahu k uloženiu pokuty sú presunuté do priestupkov v § 27 ods. 1 písm. d) a e).

k bodu 56
§ 26 ods. 2 vyplýva z prijatia zákona NR SR č. 221/1996 Z.z. o územnom a správnom usporiadaní Slovenskej republiky.

k bodu 57
§ 26 ods. 2 písm. a) upresňuje existujúci text.

k bodom 58 a 59
§ 26 ods. 5 a 7 vyplýva z prijatia zákona NR SR č. 221/1996 Z.z. o územnom a správnom usporiadaní Slovenskej republiky.

k bodu 60
§ 27 ods. 1 písm. b) upresňuje uvedený druh priestupku.

k bodu 61
Nové písmená d) a e) v § 27 sú presunuté z § 26 ods. 1 písm. d) a e) - jedná sa o priestupky v oblasti uvádzania prípravkov na ochranu rastlín do obehu.

k bodom 62 a 63
§ 28 ods. 1 písm. a) a b) upresňuje a rozširuje špecifikáciu nákladov.

k bodu 64
§ 28 ods. 1 písm. c) upresňuje existujúci text.

k bodu 65
Nové písm. d) až f) v § 28 ods. 1 rozširujú povinnosti žiadateľov alebo držiteľov registrácie o úhradu nákladov za výkon definovaných činností vo vzťahu ku kontrolnému ústavu alebo autorizovanej osobe.

k bodu 66
§ 28 ods. 2 ustanovuje, za ktoré činnosti určuje náklady kontrolný ústav.

k bodu 67
Nový ods. 3 v § 28 ustanovuje, za ktoré činnosti určuje náklady autorizovaná osoba.

k bodu 68
Upravený § 29 definuje kompetencie Ministerstva pôdohospodárstva Slovenskej republiky pri mimoriadnych udalostiach. Tieto sú rozšírené na dovozy poľnohospodárskej produkcie v prípadoch neúrody a na dve možnosti povolenia použitia prípravkov na ochranu rastlín v nevyhnutných prípadoch.

k bodu 69
Nový § 30a vyplýva z potreby upresnenia, že na konanie podľa uvedeného zákona sa vzťahujú ustanovenia zákona č. 71/1967 Zb. o správnom konaní.
Nový § 30b splnomocňuje vládu Slovenskej republiky vydať nariadenie na vykonanie článku 69 Európskej dohody o pridružení uzatvorenej medzi Európskymi spoločenstvami a ich členskými štátmi a Slovenskou republikou.

k čl. II.
Obsahuje splnomocnenie pre predsedu Národnej rady Slovenskej republiky, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky č. 285/1995 Z.z. o rastlinolekárskej starostlivosti tak, ako vyplýva z vyššie uvedených zmien.

k čl. III.
Navrhuje sa deň účinnosti zákona a jeho časť, ktorá nadobudne účinnosť po prijatí SR do Európskej únie.